Sieppijärven kirkko

Sieppijärven kirkko on Kolarin seurakunnan kirkko, joka sijaitsee Sieppijärven kylässä Kolarin kunnassa Suomessa.

Vuonna 1956 valmistunut kirkkorakennus on arkkitehti Kaj Englundin suunnittelema ja sinne mahtuu kerralla noin 450 ihmistä. Vuonna 1986 tehtyjen korjaustöiden yhteydessä kirkkoon saatiin ajanmukainen keittiö ja kirkon yhteyteen rakennettiin seurakuntakoti. Kirkon alttaritaulun Autuaita ovat hiljaiset (545 × 625 cm, kolmionmuotoinen öljymaalaus) on maalannut taiteilija Lauri Välke vuonna 1956. Alttaritaulun alareunassa on taiteilijan signeerauksen ohella merkintä taulun nimeen viittaavasta  Matteuksen evankeliumin 5. luvun 5. jakeesta.

Lähteet 

Kolarin rakennukset ja rakennelmat
Lapin kirkkorakennukset
Suomen kivikirkot